Pyydetyillä 71 miljoonan euron maksusitoumusmäärärahoilla on tarkoitus lisätä rahoitusta, joka osoitetaan liittymistä valmistelevasta tukivälineestä Turkissa olevien pakolaisten ja heitä vastaanottavien yhteisöjen hyväksi toteutettaviin toimiin. Näillä 71 miljoonalla eurolla täydennetään niitä 120 miljoonan euron määrärahoja, jotka on tarkoitus sitoa liittymistä valmistelevan välineen määristä vuonna 2022 erityisesti muuttoliikkeen hallintaa ja rajavalvontaa sekä muita sosioekonomisia toimia varten.

Komissio ehdotti lisätalousarvioesityksessä (LTE) nro 5/2021, että tukea, joka on tarkoitettu Syyrian ja sen lähialueiden konfliktin seurauksena Turkkiin paenneista noin 3,7 miljoonasta pakolaisesta kaikkein heikoimmassa asemassa oleville, jatketaan. Käytännössä tarvitaan yhteensä 325 miljoonaa euroa maksusitoumusmäärärahoina, jotta humanitaarista apua Turkissa oleville pakolaisille voidaan jatkaa. Tätä varten on jatkettava hätätilanteiden sosiaalisen turvaverkon (ESSN) toimintaa. Tämä järjestely tarjoaa kuukausittaisia käteisavustuksia yli 1,5 miljoonalle pakolaiselle. Jotta tämä määrä saataisiin käyttöön, komissio ehdotti, että otsakkeen 6 (Naapurialueet ja muu maailma) vuoden 2021 koko kohdentamaton liikkumavara, joka oli 149,6 miljoonaa euroa, yhdistetään humanitaarisen avun vuoden 2021 maksusitoumusmäärärahoista otettavaan 100,4 miljoonan euron määrään ja että tähän lisätään vielä humanitaarisen avun budjettikohdan vuoden 2022 määrärahoista 75 miljoonaa euroa. Maksumäärärahojen osalta komissio ilmoitti lisätalousarvioesityksessä nro 5/2021, että toimien jatkamisen vaikutus vuoden 2022 maksumäärärahoihin otetaan vuoden 2022 talousarvioesitystä koskevaan oikaisukirjelmään.

Brexit-mukautusvarausta koskevasta asetuksesta saavutettiin poliittinen yhteisymmärrys kesäkuussa 2021, ja asetus tuli voimaan lokakuun alussa. Asetuksessa ennakkomaksut on jaettu vuosille 2021–2023 komission alun perin ehdottaman vuonna 2021 maksettavan yhden ainoan ennakkomaksun sijaan. Tämän edellyttämä vuoden 2021 ennakkomaksua koskeva mukautus sisältyy jo lisätalousarvioon nro 3/2021, joka hyväksyttiin 15. syyskuuta 2021. Komissio ehdottaa, että tähän oikaisukirjelmään sisällytetään vuotta 2022 koskeva ennakkomaksuerä, joka on noin 1,3 miljardia euroa (1,2 miljardia euroa vuoden 2018 hintoina). Jäsenvaltioille maksettavat rahoitusosuudet pannaan täytäntöön varainhoitoasetuksen 63 artiklan mukaisen yhteistyöhön perustuvan hallinnoinnin puitteissa.

IPA III -välineestä osoitettiin Erasmus+ -ohjelmaan alun perin 3,7 miljoonan euron rahoitusosuus Bolognan prosessiin liittyvien toimien tukemiseksi. Kyseisten toimien ohjelmasuunnittelusta vastaa IPA-komitea komiteamenettelyllä. Tästä määrästä 2,2 miljoonaa euroa on tarkoitettu vuodeksi 2022 ja 1,5 miljoonaa euroa vuodeksi 2025. IPA III -perussäädöksen hyväksymisen viivästymisen ja Erasmus+ -ohjelman kansainvälistä ulottuvuutta koskevien neuvottelujen nykytilanteen vuoksi ei kuitenkaan ole mahdollista käyttää Bolognan prosessiin liittyviä toimia varten varattua 2,2 miljoonan euron määrää suunnitellusti vuonna 2022, joten tämä määrä osoitetaan muihin IPA-toimiin. Nämä muutokset vaikuttavat vuoden 2022 talousarvioesitykseen sekä vuodeksi 2025 suunniteltua määrää koskevaan rahoitussuunnitelmaan. Vuoden 2022 talousarvioesitykseen ehdotetulla muutoksella on seuraavat (koko talousarvion tasolla neutraalit) vaikutukset liittymistä valmistelevan tukivälineen budjettikohtiin:

Komissio on toimielinten sopimuksen II osan C kohdan mukaisesti tarkastellut tuoreimpia saatavilla olevia tietoja kestävää kalastusta koskevista kumppanuussopimuksista ja tarkistanut vuoden 2022 määrärahatarpeita sen perusteella, miten asianomaisten kolmansien maiden kanssa käydyissä neuvotteluissa on edistytty. Tämän tarkastelun perusteella komissio ehdottaa, että varauksesta (momentti 30 02 02) siirretään 54 miljoonaa euroa maksusitoumusmäärärahoja ja 51 miljoonaa euroa maksumäärärahoja toimintamenojen budjettikohtaan (momentti 08 05 01 Unionin kalastusalusten kolmansien maiden vesillä harjoittamaa kalastustoimintaa koskeva hallintokehys). Tämä talousarvion kannalta neutraali määrärahasiirto liittyy Gabonin, Mauritanian ja Cookinsaarten kanssa tehtyihin kalastussopimuksiin, joiden väliaikainen soveltaminen aloitetaan marraskuun puoliväliin mennessä.

Komissio ehdotti 11. marraskuuta 2020 hyväksytyssä terveysunionia koskevassa paketissa EMAn roolin rakenteellista vahvistamista kriisivalmiuden ja -hallinnan alalla erityisesti sen varmistamiseksi, että terveyshätätilanteissa vältetään jatkossa kriittinen pula lääkkeistä ja lääkinnällisistä laitteista kaikkialla unionissa. Osana ehdotettua pakettia on tarkoitus kehittää vuonna 2021 uusi tietotekniikkajärjestelmä, jonka avulla seurataan lääkkeiden ja lääkinnällisten laitteiden pulaa ja raportoidaan siitä. Tietotekniikkajärjestelmää varten tarvittava hankintamenettely on kuitenkin kestänyt arvioitua pidempään, joten lisätalousarvioesityksessä nro 6/2021 palautettiin talousarvioon 17,8 miljoonaa euroa. Tässä oikaisukirjelmässä ehdotetaan, että tästä summasta 14 miljoonaa euroa otetaan uudelleen käyttöön vuonna 2022. Komissio arvioi vuodeksi 2023 jääviä määrärahatarpeita vuoden 2023 talousarvioesityksen valmistelun yhteydessä.

Komissio on 5. kesäkuuta 2019 annetun asetuksen (EU) 2019/942 33 artiklan 10 kohdan mukaisesti arvioinut, onko ACERilla käytettävissään sellaiset taloudelliset ja henkilöresurssit, joiden avulla se pystyy hoitamaan uudelleenlaaditun asetuksen mukaisen tehtävänsä eli edistämään energian sisämarkkinoiden toteuttamista ja energiaturvallisuutta unionin kuluttajien hyväksi. Arviointi viivästyi yhdellä vuodella covid-19-pandemian vaikutusten vuoksi. Arviointi on osoittanut, että virasto tarvitsee vielä 18 henkilöstötaulukkoon kuuluvaa virkaa/toimea, yhden sopimussuhteisen toimihenkilön ja kuusi kansallista asiantuntijaa, jotta se voi hoitaa kaikki tehtävänsä kaudella 2022–2027. Näistä neljä henkilöstötaulukon virkaa/toimea, yksi sopimussuhteinen toimihenkilö ja kuusi kansallista asiantuntijaa tarvitaan vuonna 2022. Tarvittavista 25 kokoaikaisesta lisätyöntekijästä 15 rahoitetaan viraston keräämillä maksuilla ja loput 10 EU:n rahoitusosuudesta. Lisäresurssit mahdollistavat sen, että virasto voi hoitaa kaikki sille jo voimassa olevan EU:n lainsäädännön mukaisesti annetut tehtävät. Lisähenkilöstön tehtävänä on parantaa ACERin päätöksenteon oikeudellista laatua sekä tukea Euroopan sähkömarkkinoiden yhdentymistä ja REMIT-asetuksen soveltamista. Lisähenkilöstö voidaan kauden jokaisena vuonna rahoittaa ACERille osoitetusta EU:n rahoitusosuudesta vuoden 2022 talousarvioesitykseen sisältyvän rahoitussuunnitelman mukaisesti, kun otetaan huomioon ACERin suuremmat maksutulot.

Komissio on sitoutunut säilyttämään henkilöstömäärän ennallaan tällä monivuotisella rahoituskehyskaudella. Ratkaistavana on kuitenkin suuria poliittisia haasteita, joihin kuuluvat muun muassa covid-19-pandemiaan liittyvät toimet ja ilmastonmuutoksen torjunta. Tällaiset haasteet lisäävät sellaisten hallintovirkamiesten tehtäväryhmään kuuluvien virkamiesten tarvetta, joilla on korkea osaamistaso ja tehtävien edellyttämä profiili. Näitä haasteita varten ei pyydetä lisäresursseja, vaan tässä ehdotetaan, että 90 AST 6 -virkaa/toimea muutetaan 90 AD 5 -viraksi/toimeksi vuonna 2022. Tämän ansiosta saadaan 0,956 miljoonan euron budjettisäästöt palkkoja koskevassa yleisessä budjettikohdassa.

Euroopan terveys- ja digitaaliasioiden toimeenpanovirasto (HaDEA) on vuoden 2021 alussa perustettu uusi toimeenpanovirasto. Talousarvioesitykseen otettu henkilöstötaulukko sisälsi ennusteen komissiosta siirretyistä virkamiehistä. HaDEAn palvelukseen tosiasiassa siirretyt virkamiehet säilyttävät kuitenkin komission henkilöstötaulukon mukaisen palkkaluokkansa, minkä vuoksi viraston vuoden 2022 henkilöstötaulukkoa on mukautettava. EU:n rahoitusosuus virastolle säilyy muuttumattomana.

Päivitetyn ennusteen mukaan Yhdistyneen kuningaskunnan rahoitusosuus on 326 659 051 euroa suurempi kuin vuoden 2022 talousarvioesitykseen otettu määrä, joten se on yhteensä 11 016 705 653 euroa. Lisäys perustuu seuraaviin: a) 16. syyskuuta 2021 Yhdistyneelle kuningaskunnalle toimitettuun, viidessä erässä vuoden 2022 aikana maksettavaan syyskuun laskuun liittyvät päivitetyt määrät ja b) ennakkoarvio henkilöstön eläkkeisiin ja muihin työsuhde-etuuksiin liittyvästä vuotta 2021 koskevasta Yhdistyneen kuningaskunnan maksuosuudesta; tämä maksuosuus suoritetaan ensimmäisen kerran vuonna 2022, kuten edellä 11.1 kohdassa on esitetty. Ennakkoarvio perustuu Yhdistyneen kuningaskunnan osuuteen menoista, jotka johtuvat EU:n henkilöstön 31. joulukuuta 2020 mennessä kerryttämistä eläkkeistä ja muista työsuhde-etuuksista (erosopimuksen 142 artiklan 6 kohta).

Tämä Yhdistyneen kuningaskunnan arvioitu maksuosuus otetaan talousarvion tulopuolelle osana budjettikohtaa, johon otetaan kaikki Yhdistyneeltä kuningaskunnalta erosopimuksen perusteella saatavat rahoitusosuudet (tulopuolen momentti 6 6 0 2).

Erosopimuksen artikla 2022 Yhdistyneen kuningaskunnan alustava rahoitusosuus yhteensä vuonna 2022, josta: 11 016 705 653 1. Vuotta 2021 edeltävät maksattamatta olevat määrät (mukaan lukien nettomääräiset rahoitusoikaisut) 140 artikla 10 818 886 434 2. Unionin vastuut/eläkkeet* 142 artikla 253 964 699 3. Omien varojen oikaisut ja mukautukset, joista: 18 872 784 3.1. Ylijäämä/alijäämä vuonna 2020 136 artiklan 3 kohdan a alakohta –136 604 402 3.2. Yhdistyneen kuningaskunnan hyväksi tehtävän korjauksen tarkistukset (2018–2019) 136 artikla p.m. 3.3. ALV&BKTL 136 artikla 137 400 327 3.4. Perinteiset omat varat 136 artikla, 140 artiklan 4 kohta 18 076 859 4. Sakot 141 artikla –33 609 512 5. Ehdolliset velat, joista: 5.1. Ulkoinen lainanantovaltuus, ESIR, EKKR, lainat (takuurahastot) 143 artikla p.m. 5.2. Rahoitusvälineet 144 artikla p.m. 5.3. Oikeustapaukset (ml. sakot) 147 artikla p.m. 6. EHTY:n nettovarallisuus 145 artikla –36 656 456 7. EIR:n investoinnit 146 artikla –6 609 097 8. Pääsy verkkoihin/järjestelmiin/tietokantoihin** 49 artiklan 2 kohta, 50 ja 53 artikla, 62 artiklan 2 kohta, 63 artiklan 1 kohdan e alakohta, 63 artiklan 2 kohta, 99 artiklan 3 kohta ja 100 artiklan 2 kohta 1 856 801 * 225 miljoonaa euroa otetaan EU:n talousarvioon käyttötarkoitukseensa sidottuina tuloina ** otetaan EU:n talousarvioon käyttötarkoitukseensa sidottuina tuloina

11.3 Euroopan hiili- ja teräsyhteisön nettovarojen siirto

Erosopimuksen 145 artiklan mukaan unioni on Yhdistyneelle kuningaskunnalle velkaa sen osuuden selvitystilassa olevan Euroopan hiili- ja teräsyhteisön (EHTY) nettovarallisuudesta 31. joulukuuta 2020. Kyseinen osuus on 183 282 282 euroa. Osuus maksetaan viidessä yhtä suuressa 36 656 456 euron vuosierässä vuosina 2021–2025.

Nämä maksut kompensoidaan kokonaisuudessaan siirtämällä Yhdistyneen kuningaskunnan osuus EHTY:n nettovarallisuudesta unionin talousarvioon vuotuisina rahoitusosuuksina vuosina 2021–2025. Rahoitusosuudet selvitystilassa olevalta EHTY:ltä otetaan tulopuolen alamomentille 6 6 0 4. Rahoitusosuuksien tarkoituksena on kompensoida täysin niiden vastaavien vähennysten vaikutukset, jotka on tehty alamomentille 6 6 0 2 otettuihin Yhdistyneen kuningaskunnan unionin vuotuiseen talousarvioon maksamiin rahoitusosuuksiin.

euroa Tulopuolen budjettikohta Nimi Määrä 6 6 0 4 Selvitystilassa olevan Euroopan hiili- ja teräsyhteisön (EHTY) rahoitusosuudet 36 656 456 Yhteensä 36 656 456

12.Budjettinimikkeistöön ja selvitysosaan tehtävät lisämuutokset

12.1 Euroopan nuorison teemavuosi

Kun otetaan huomioon Euroopan nuorison teemavuosi 2022 ja tulevat lainsäädäntöehdotukset, komissio ehdottaa, että talousarvion selvitysosaan sisällytetään talousarvion lukujen tasolla viittaukset vastaavien konkreettisten toimien valmisteluun ja toteuttamiseen vuodeksi 2022 suunniteltujen toimien osalta sekä Erasmus+ -ohjelman että Euroopan solidaarisuusjoukkoja koskevan ohjelman tapauksessa.

Vastaavat selvitysosat esitetään budjettiteknisessä liitteessä.

12.2 Lisätalousarvioesityksessä nro 6/2021 ehdotetut muutokset

Komissio ehdotti lisätalousarvioesityksessä nro 6/2021 talousarvion selvitysosan ja budjettinimikkeistön mukauttamista, koska tietyt jäsenvaltiot olivat pyytäneet varojen siirtoa yhteisiä säännöksiä koskevan asetuksen 14 ja 26 artiklan mukaisesti. Komissio ehdottaa tässä oikaisukirjelmässä näiden samojen muutosten sisällyttämistä vuoden 2022 talousarvioesitykseen.

Vastaavat selvitysosat esitetään budjettiteknisessä liitteessä.

12.3 Alakohtaisten oikeusperustojen hyväksymisestä johtuvat mukautukset

Selvitysosaa ehdotetaan päivitettäväksi, koska sen laatimisen jälkeen on hyväksytty alakohtaisia oikeusperustoja, joita ei ole otettu huomioon vuoden 2022 talousarvioesityksessä. Lisäksi EU:n talousarvion EFTA-liite saatetaan ajan tasalle siten, että se vastaa ETA:n EFTA-valtioiden lopullista osallistumista EU:n ohjelmiin i) ETA-sopimuksen pöytäkirjan 31 ja ETA:n sekakomitean hyväksymien päätösten mukaisesti ja ii) ja ETA-sopimuksen pöytäkirjaan 32 tehtävien tulevien muutosten mukaisesti. Viimeksi mainitussa pöytäkirjassa määritellään ETA-sopimuksen 82 artiklan täytäntöönpanon taloudelliset yksityiskohdat, mukaan lukien ETA:n EFTA-valtioiden poikkeuksellinen rahoitusosuus, joka on suhteutettu Next Generation EU -välineestä Horisontti Eurooppa -puiteohjelmaan ja unionin pelastuspalvelumekanismiin osoitettaviin määrärahoihin, ja aiempien toimien loppuun saattamista koskevien budjettikohtien osalta tehty EFTA-valtioiden rahoitusosuutta koskeva tarkistettu laskelma, jossa on otettu huomioon Yhdistyneen kuningaskunnan eron vaikutukset.

Muutokset esitetään budjettiteknisessä liitteessä.

12.4 Pilottihankkeet ja valmistelutoimet

Kuten 17. marraskuuta 2020 päivätyssä toteutettavuutta koskevassa kirjeessä todetaan, komissio katsoi, että sellaisiin vuoden 2021 talousarviossa hyväksyttyihin pilottihankkeisiin ja valmistelutoimiin liittyvät maksusitoumus- ja maksumäärärahat, joiden komissio katsoi kuuluvan luokkaan C (eli hankkeet, jotka on kokonaisuudessaan katettu oikeusperustalla tai joiden perusajatukset ovat muutoin työn alla), voitaisiin siirtää kyseeseen tuleviin nykyisten ohjelmien budjettikohtiin rahoittamaan ehdotettuja toimia. Nämä vuoden 2021 talousarviossa olevat määrärahat on siirretty budjettivallan käyttäjän tekemällä määrärahasiirrolla DEC 1/2021, jonka Euroopan parlamentti ja neuvosto hyväksyivät huhtikuussa 2021.

Koska vuoden 2022 talousarvioesityksessä nykyisten ohjelmien maksumäärärahat sisältävät jo näiden aloitteiden rahoituksen vuonna 2022, tässä oikaisukirjelmässä ehdotetaan, että pilottihanketta PP 09 21 03 vastaavat maksumäärärahat peruutetaan teknisenä korjauksena.